Eläin kuoli myöhemmin vammoihinsa.

Joukkoraiskaus tapahtui pienessä kylässä lähellä Nuhia. MOSTPHOTOS

Kahdeksaa miestä syytetään Pohjois-Intiassa hiljattain tapahtuneesta vakavasta eläinrääkkäyksestä. Miesten syytetään varastaneen tiineenä olleen 7-vuotiaan vuohen aitastaan ja raiskanneen sen.

Tapahtumaketju alkoi, kun vuohen omistaja kuuli ulkoa meteliä. Mieheltä oli varastettu lyhyen ajan sisällä jo useita vuohia, joten hän reagoi nopeasti pieneenkin ulkoa kuuluvaan rasahdukseen. Mies meni ulos ja huomasi eläimensä kadonneen. Aitan ovi oli auki, joten mies lähti etsimään vuohtaan.

Kauhukseen mies löysi eläimensä ja kahdeksan vierasta miestä raiskaamassa sitä.

- Vuoheni makasi loukkaantuneena maassa. Se ei pystynyt edes liikkumaan, mies kertoo Hindustan Timesille.

Naapuriensa avustuksella vuohen omistaja ehti " rökittää " muutamaa raiskaukseen osallistunutta miestä, mutta loput pääsivät karkuun.

Mies vei vuohensa kotiin ja hoiti eläimen haavat. Eläin ei kuitenkaan suostunut syömään mitään, makasi vain paikallaan kuin halvaantuneena. Seuraavana päivänä se kuoli aivoverenvuotoon.

Paikallinen poliisi tutkii tapausta ja uskoo syyllisten löytyvän. Osalla miehistä on rikollista taustaa, osa on ollut vankilassa.

Jutun otsikkoa muokattu 30.7.2018 kello 17.03.